વિશ્વ હિન્દુ પરિષદના પૂર્વ આંતરરાષ્ટ્રિય કાર્યકારી અધ્યક્ષ ડો. પ્રવિણભાઇ તોગડીયા ૧૧ વાગ્યાથી અમદાવાદ ખાતે વિશ્વ હિન્દુ કાર્યાલયના હેડ કવાર્ટર વણીકર ભવન સામેના ગ્રાઉન્ડમાં હજારો સમર્થકો સાથે ઉપવાસ પર બેઠા છે. આજે સવારે તેમણે જણાવેલ કે દેશભરમાં પ૦૦ સ્થળોએ મારી સાથે ઉપવાસ આંદોલનમાં વિહિંપ-બજરંગદળના લોકો જોડાયા છે. દેશભરમાં ૯૦ ટકા બજરંગ દળ કાર્યકરો-આગેવાનો અને ૬૦ ટકા વિશ્વ હિન્દુ પરિષદના કાર્યકરો-નેતાઓ મારી સાથે આ લડતમાં સામેલ છે.